कॉंल ००७: अगर आप किसी कँपनी में बॉस या मैनेजर है, और आपको शक है कि लोग आपकी खड़ूसियत की पीठ पीछे बुराई करते हैं या फिर आपकी मातहत सेक्रेटरी अपनी सहेली से आपके कत्थे से रँगे कत्थई दाँतो के बारे में बतियाती है तो यह फीचर आपके लिये वरदान है। पूरी कँपनी के फोन नेटवर्क पर आपका नाम किसी भी वार्तालाप में आते ही समूचा वार्तालाप गु्प्त रूप से न सिर्फ रिकार्ड हो जायेगा बल्कि आपके वॉयस मेलबाक्स में पहुँच जायेगा।